borrasca arriba fins allà on ho fa la vista. A l'agafar la C - 31 cap a Verges tenim trams d'asfalt nou que absorbeix gran part de l'aigua que cau i rodem una mica millor. Després de Verges ens desviem cap a Torroella. Segueix plovent si be sembla que per moments ho fa amb una mica menys d'intensitat. De Torroella seguim cap a Pals i després cap a Palafrugell. La pluja ara sí va minvant clarament i mentre voregem Palamós parem a treure'ns la roba per l'aigua. Els paquets que portem ens han fet una mica de parafangs i la badana del culotte no està tan mullada com em pensava que quedaria. Pels tobogans de la circumval·lació entre Palamós i Sant Feliu Melissa es troba forta i va tirant de mi. Aquest tram fins la sortida sud de Sant Feliu es força lleig i perillós de manera que se'ns fa una mica llarg. Anem justos d'horari perquè havíem quedat a les 19:30 i comença a ser evident que hem d'espavilar. Finalment sortim de la C-31 i hem de parar un segon a Sant Feliu per reposar aigua. Sense temps ni de dir 'ai' reprenem cap a Tossa. Portem ja 160 km i no precisament al ritme sossegat que havíem previst. A la primera pujada just sortir del poble Melissa guanya uns quants metres. Jo vaig fent i mica en mica recupero les bones sensacions, de manera que progressivament vaig arribant fins a ella. No ens posem d'acord sobre la llargada d'aquest tram. Jo dic que almenys seran 20 km. La veritat és que semblen no acabar-se mai, Melissa a cada pujada espera que sigui la darrera. Jo paro a mig camí per atendre necessitats i em diu que anirà fent tranquil·lament. Una altra gran mentida del ciclisme ('vaig fent i ja m'agafaràs': FALS). Reprenc a més ritme que abans. A les baixades sé que li guanyo terreny però trigo molt a tornar-la a veure. Conforme em vaig acostant aprecio que el seu pedaleig no està exempt d'intensitat, fins i tot es posa de peu a les pujades. Malgrat tot aconsegueixo arribar-hi. Al cap de poc fem la darrera pujada i finalment entrem a Tossa amb 182 km més a les cames. Els detalls del sopar de comiat els deixem per l'apartat 'premsa rosa'. Tan sols comentar que la casa que tenien llogada a la part alta del poble, ben a prop del castell, tenia unes vistes de pel·lícula, difícils de plasmar per escrit.

## Dilluns 20 de maig. Tossa-Barcelona.

Avui si toca tranquil·litat. No tenim pressa. Esmorzem sobre les nou i poc després de les deu ens posem en marxa. Hem deixat forces coses a l'Hotel on s'estava el Travis i la seva dona, la Julie, que també estaven convidats al comiat. La Julie també fa una mica de ciclisme i és la mar de simpàtica. Ells també tornen en bici però més tard. Per l'hora que és desistim de la possibilitat de trobar el grup del Ramiro que ens haguessin pogut fer un cop de ma des de Calella... Per sort sembla que avui el vent no farà gaire la guitza. Les cames estan castigades però ja no els hi demanarem gaire. La meva cadena grinyola força, ressecada per l'aiguat del dia anterior. Fem el tram fins a Lloret a mig gas o una mica més. Parada ràpida a Pineda per comprar plàtans i seguim fins el bar que hi ha just arribant a Arenys entrant a la dreta en la nostra direcció. Allà veiem una bicicleta i un mallot del club. És en Ricardo que ens explica que avui fa un entrenament de 200 km per preparar-se per la seva travessa... Mentre sortim del bar veiem passar en Travis i la Julie. Quan aconseguim ficar-nos a la carretera ja no es veuen ni de lluny. Anirem a ritme viu per intentar agafar-los, cosa que no aconseguirem fins arribar a Mataró, on just estan parant per menjar alguna cosa. Ens aturem per saludar i de seguida reprenem la marxa cap a Barna ja sense gaires novetats més.

En total han sigut 560 km, fets en 22 hores de pedaleig més parades i 5.000 metres de desnivell